**ডিজিটাল বাংলাদেশ দিবস ২০২০ উপলক্ষ্যে**

অনলাইন কুইজ প্রতিযোগিতা

**নিয়মাবলি**

১. কুইজ প্রতিযোগিতা সবার জন্য উন্মুক্ত।  
২. প্রতিযোগিতায় অংশ নিতে নির্দিষ্ট সময়ের মধ্যে নিবন্ধন করতে হবে।  
৩. একজন প্রতিযোগী কেবল একবার অংশগ্রহণ করতে পারবেন।  
৪. প্রত্যেক প্রতিযোগীকে সঠিক নাম, ঠিকানা, ছবি, ফোন নাম্বার এবং ইমেইল/সোশ্যাল মিডিয়া আই.ডি. ব্যবহার করতে হবে।  
৫. ভুল তথ্য দিয়ে অংশগ্রহণ করলে তাকে পরবর্তীতে অযোগ্য মর্মে বিবেচনা করা হবে।  
৬. সকল প্রশ্নের মান সমান (১ পয়েন্ট)। তবে প্রতিটি ভুল উত্তরের জন্য ০.২৫ পয়েন্ট কাটা যাবে।  
৭. সকল প্রশ্ন এম.সি.কিউ. পদ্ধতিতে হবে।  
৮. প্রত্যেকের জন্যই প্রতিযোগিতার সময় ১২ মিনিট; অর্থাৎ নিবন্ধিত একজন প্রতিযোগী লগ-ইন করার পর উত্তর দেয়ার জন্য মোট ১২ মিনিট সময় পাবেন এবং এর ভেতর যতগুলো সম্ভব সঠিক উত্তর দিতে হবে।  
৯. একটি প্রশ্নের উত্তর দেয়ার সাথে সাথে পরবর্তী প্রশ্ন প্রতিযোগীর ডিভাইসে ভেসে উঠবে, এভাবে নির্ধারিত সময় শেষ হওয়া পর্যন্ত একের পর এক প্রশ্ন আসতে থাকবে।  
১০. নির্ধারিত ১২ মিনিট সময়ের ভেতর সঠিক উত্তরদাতাদের মধ্য হতে সর্বোচ্চ সংখ্যক সঠিকতার ক্রমানুসারে প্রথম, দ্বিতীয়, তৃতীয়, ইত্যাদি বিজয়ী নির্বাচিত হবে।  
১১. একই সময়ে একাধিক প্রতিযোগী সমান সংখ্যক প্রশ্নের উত্তর দিলে তাদের মধ্য হতে কম্পিউটারের মাধ্যমে লটারী করা হবে।  
১২. প্রথম ১২ জনকে পুরস্কার দেয়া হবে।  
১৩. বিজয়ীদের তালিকা ওয়েবসাইটে প্রকাশিত হবে।  
১৪. পুরস্কার প্রদানের সময় ও পদ্ধতি সম্পর্কে পরবর্তীতে জানানো হবে।  
১৫. যে কোন প্রতিযোগী লগইন করার পর তার ডিভাইসে একের পর এক প্রশ্নের আগমন, উত্তরের সঠিকতা নির্ধারণ ও বিজয়ী নির্বাচনের পুরো প্রক্রিয়াটি কম্পিউটার জেনারেটেড হবে, ম্যানুয়াল প্রসেস থাকবে না।  
১৬. প্রতিযোগীকে ওয়েবসাইটে লগইন করে কুইজে অংশগ্রহণ করতে হবে; কোনও রকম স্ক্রিপ্ট বা অন্য কোনো পন্থা অবলম্বন করলে তাকে অযোগ্য মর্মে বিবেচনা করা হবে।  
১৭. প্রতিযোগিতার পরিচালনা ও ফলাফল সংক্রান্ত যে কোনও বিষয়ে আয়োজকের সিদ্ধান্তই চূড়ান্ত বলে বিবেচিত হবে।  
১৮. একটি ডিভাইস থেকে একজন অংশগ্রহন করতে পারবেন।  
১৯. প্রতিযোগিতা বাস্তবায়নের সঙ্গে প্রত্যক্ষ ও পরোক্ষভাবে সম্পৃক্ত ব্যক্তি ও পরিবারবর্গ প্রতিযোগিতায় অংশগ্রহণ করতে পারবে না।

**আয়োজনে:**

**তথ্য ও যোগাযোগ প্রযুক্তি বিভাগ**